Cindy Lynn Brown

Cindy Lynn Brown (født november 1973 i Aarhus) er en dansk/amerikansk digter. 

Brown er uddannet mag.art. i litteraturvidenskab og skrivekunst.  Under sin studietid var hun Erasmusudvekslingsstuderende i Nancy, Frankrig, hvor hun fandt stor kærlighed til landet og dets sprog. Dette førte hende til 1 års arbejde på et forlag i Paris, og siden til i Frankrig at afslutte sit speciale "Virkelighedsopløsning som tendens i kontemporær fransk litteratur" (2003) . 

Når hun ikke skriver, oversætter hun, og underviser i engelsk og skrivekunst. 2006 debuterede hun i Hvedekorn med enkeltdigte, og debutbogen "korrektur" kom i 2009 på forlaget Spring. Hun skriver overvejende digte, men i 2013 kom den første roman, "Mute", et litterært samarbejde med Anders Vægter Nielsen.

Lyrikforeningen Fynsværk, som Cindy Lynn Brown er med i, undfangede festivalen Odense Lyrik i 2007, og hun har siden 2008 været hovedarrangør. Festivalen, der varer fra 3 dage til en uge, har gennem alle årene præsenteret over 100 danske og internationale digtere og forfattere. 2016 blev hun inviteret til Stratford upon Avon, Shakespeares fødeby, som poet-in-residence. "Prisen" for det månedlange ophold var at skulle skrive en serie digte om Hamlet og undervise skolebørn i digtning. 

I 2013 modtog hun Landbrugets Kulturfonds poesipris på 15.000 kr. Hendes digte er oversat til kroatisk, koreansk, engelsk, fransk, italiensk, bengali, kinesisk, tyrkisk, nepalesisk, ukrainsk og slovensk, og hun har optrådt ved litteraturfestivaler i mange lande verden over.

Siden 2008 har Cindy Lynn Brown bestredet forskellige poster i Dansk Forfatterforening, herunder i Lyrikergruppen og Internationalt Udvslg.

Bibliografi 
 a til b z til fisk (2019) forlaget tabognar (sammen med Kenneth Krabat)
Dealbreaker [hver nat smadrer jeg mit ansigt med bølger] (2017) Forlaget Spring
 Ingen kan se os bagfra (digtsamling) (2016) Forlaget Spring
The lungs are strangers inside (digtsamling) (2015) Immortal
 Din lille darling (digtsamling) (2014) Forlaget Spring
 Game (håndsyet digtsamling) (2014) Immortal
 Mute (roman) (2013) forlaget Spring. Skrevet sammen med Anders Vægter Nielsen
 Rigtige børn vokser – ikke op i forbifarten (digte) (2011) forlaget Spring
 Ildebefindende (digte) (2010) forlaget Spring
 Korrektur (digte) (2009) forlaget Spring

Desuden medvirket i niogtyve antologier og en række tidsskrifter

Priser og legater 
 Autorkontoen 2010, 2018
 Statens Kunstfond Arbejdslegat 2011, 2013, 2015 og 2018
 Klitgården 2011 og 2014
 Landbrugets Kulturfond 2013
 Kamov residency, Kroatien, 2013
 Sangam House, Indien, 2014-2015
 Martin Jensen og hustru Manja Jensens legat, 2015
 AROHO (New Mexico) 2015
Twin River Festival, Zunyi, KIna, 2016
 Poet-in-Residence, Stratford-upon-Avon 2016
 Statens Kunstfond 2017 og 2019 Projekt- og Rejselegat (projekt med digteren Kenneth Krabat)
Circolo Scandinavo, Rom, 2018
Det Danske Institut i Athen, 2019

Eksterne Referencer 
 Cindy Lynn Browns hjemmeside
 http://www.litteratursiden.dk/forfattere/cindy-lynn-brown
 http://www.kristeligt-dagblad.dk/artikel/329360:Kultur--Kort-om-nye-digte
 Lyrikwikis tekst om Brown
 Landbrugets Kulturfond
 Om at skulle skrive om Hamlet
 Rejseskildring fra Stratford-upon-Avon, Shakespeares fødeby
 i Dhaka, Bangladesh, 2015
 Interview med Cindy Lynn Brown om søvnløshed

Referencer 

Digtere fra Danmark
Personer fra Aarhus
Dansksprogede forfattere fra Danmark
Romanforfattere fra Danmark
Kvindelige forfattere i det 21. århundrede
Jøder fra Danmark
Modtagere af Forfatter Martin Jensen og hustru Manja Jensen Legat
Oversættere fra Danmark